**Հայտարարություն աջակցող միջոցների վերանորոգում իրականացնող կազմակերպությունների վերաբերյալ**

Տեղեկացնում ենք, որ համաձայն ՀՀ կառավարության 2015 թվականի սեպտեմբերի 10-ի N 1035-Ն որոշման N 1 հավելվածի 28-րդ կետի վերին և ստորին վերջույթների պրոթեզների, ստորին վերջույթի հոդով օրթեզների և օրթոպրոթեզների վերանորոգումն իրականացնում են համապատասխանաբար վերին և ստորին վերջույթների պրոթեզներ և (կամ) ստորին վերջույթի հոդով օրթեզներ և (կամ) օրթոպրոթեզներ տրամադրող՝ որակավորման ընթացակարգի արդյունքում ընտրված այն կազմակերպությունները, որոնք լիազորված մարմնի հետ կնքել են վերին և ստորին վերջույթի պրոթեզների և (կամ) ստորին վերջույթի հոդով օրթեզների և (կամ) օրթոպրոթեզներ վերանորոգելու մասին համապատասխան պայմանագիր:

Վերին և ստորին վերջույթների պրոթեզների և (կամ) ստորին վերջույթի հոդով օրթեզների և (կամ) օրթոպրոթեզների վերանորոգում իրականացնելու նպատակով վերին և ստորին վերջույթների պրոթեզներ և (կամ) ստորին վերջույթի հոդով օրթեզներ և (կամ) օրթոպրոթեզներ տրամադրող՝ որակավորված կազմակերպությունները նախարարություն են ներկայացնում աջակցող միջոցների վերանորոգում իրականացնելու վերաբերյալ գրություն, որում հայտնում են համապատասխան պայմանագիր կնքելու վերաբերյալ իրենց կամահայտնությունը` նշելով նախարարության կողմից հաստատված վերանորոգումների ցանկից, որ վերանորոգումներն են իրականացնելու: Վերանորոգում իրականացնելու վերաբերյալ նախարարություն դիմում ներկայացնելուց հետո 10 աշխատանքային օրվա ընթացքում որակավորված կազմակերպության և նախարարության միջև կնքվում է աջակցող միջոց(ներ)ի վերանորոգում իրականացնելու մասին համապատասխան պայմանագիր` համաձայն պայմանագրի Օրինակելի Ձև 2-ի: